CELEX: 31987R4025
Language: el
Date: 1987-12-22 00:00:00
Title: Κανονισμός (ΕΟΚ) αριθ. 4025/87 της Επιτροπής της 22ας Δεκεμβρίου 1987 για τροποποίηση του κανονισμού (ΕΟΚ) αριθ. 577/86 για την εφαρμογή των εξισωτικών ποσών προσχωρήσεως σε ορισμένα μεταποιημένα προϊόντα στον τομέα των σιτηρών λόγω της προσχωρήσεως της Ισπανίας

Avis juridique important

|

31987R4025

Κανονισμός (ΕΟΚ) αριθ. 4025/87 της Επιτροπής της 22ας Δεκεμβρίου 1987 για τροποποίηση του κανονισμού (ΕΟΚ) αριθ. 577/86 για την εφαρμογή των εξισωτικών ποσών προσχωρήσεως σε ορισμένα μεταποιημένα προϊόντα στον τομέα των σιτηρών λόγω της προσχωρήσεως της Ισπανίας  

Επίσημη Εφημερίδα αριθ. L 378 της 31/12/1987 σ. 0056 - 0056

***** ΚΑΝΟΝΙΣΜΟΣ (ΕΟΚ) αριθ. 4025/87 ΤΗΣ ΕΠΙΤΡΟΠΗΣ  της 22ας Δεκεμβρίου 1987  για τροποποίηση του κανονισμού (ΕΟΚ) αριθ. 577/86 για την εφαρμογή των εξισωτικών ποσών προσχωρήσεως σε ορισμένα μεταποιημένα προϊόντα στον τομέα των σιτηρών λόγω της προσχωρήσεως της Ισπανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 90 παράγραφος 1,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3808/87 (2),  Εκτιμώντας:  ότι λόγω της προθεσμίας λήξεως εφαρμογής των μεταβατικών μέτρων που προβλέπονται από το άρθρο 90 της πράξης προσχώρησης της Ισπανίας και της Πορτογαλίας, ο κανονισμός (ΕΟΚ) αριθ. 577/86 της Επιτροπής της 28ης Φεβρουαρίου 1986 σχετικά με την εφαρμογή των εξισωτικών ποσών προσχώρησης σε ορισμένα μεταποιημένα προϊόντα στον τομέα των σιτηρών λόγω της προσχώρησης της Ισπανίας (3), όπως τροποποιήθηκε τελευταία από τον κανονισμό (ΕΟΚ) αριθ. 2011/87 (4), προβλέπει την εφαρμογή των εν λόγω ποσών μόνο έως τις 31 Δεκεμβρίου 1987· ότι λαμβάνοντας υπόψη τον κανονισμό (ΕΟΚ) αριθ. 4007/87 του Συμβουλίου της 22ας Δεκεμβρίου 1987 περί παρατάσεως της περιόδου που προβλέπεται στα άρθρα 90 παράγραφος 1 και 257 παράγραφος 1 της πράξης προσχώρησης της Ισπανίας και της Πορτογαλίας (5), θα πρέπει να προβλεφθεί ότι τα εξισωτικά ποσά προσχώρησης που καθορίστηκαν από τον προαναφερθέντα κανονισμό (ΕΟΚ) αριθ. 577/86 εφαρμόζονται έως το τέλος της περιόδου 1987/88·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 παράγραφος 1 του κανονισμού (ΕΟΚ) αριθ. 577/86, οι όροι «από την 1η Ιουλίου έως τις 31 Δεκεμβρίου 1987» αντικαθίσταται από τους όρους «για την περίοδο 1987/88».  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Δεκεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 357 της 19. 12. 1987, σ. 12.  (3) ΕΕ αριθ. L 57 της 1. 9. 1986, σ. 16.  (4) ΕΕ αριθ. L 189 της 9. 7. 1987, σ. 13.  (5) Βλέπε σελίδα 1 της παρούσας Επίσημης Εφημερίδας.